open-index/open-wikipedia-markdown huggingface dataset:
Artakserksas II

**Artakserksas II** (, , , mirė ~358 m. pr. m. e.) – Persijos Achemenidų imperijos karalius, valdęs nuo 404 iki 359 ar 358 m. pr. m. e. Karaliaus Darijaus II sūnus. Graikų šaltiniuose dar minimas kaip Mnemonas ( 'atmenantysis').

Artakserksas II perėmęs iš tėvo sostą, taip pat perėmė ir jo neseniai užvaldytas atėniečių žemes Mažojoje Azijoje, tačiau tuo pat metu nuo Persijos atsiskyrė Egiptas. Artakserkso II jaunesnis brolis, Mažosios Azijos satrapas Kyras Jaunesnysis, pasitelkęs graikų karius, bandė pradėti sukilimą prieš naująjį valdovą, bet Kunaksu mūšyje buvo nugalėtas ir žuvo. Nors Artakserksas II ir laimėjo, graikai pamatė savo armijos pranašumą prieš persus ir pradėjo naują karą.

400 m. pr. m. e. spartiečiai užėmė didelę dalį persų valdų Mažojoje Azijoje, tačiau 394 m. pr. m. e. persų laivynas laimėjo Knido jūrų mūšį ir įsitvirtino Egėjo jūroje. Nors persai su kitais graikų poliais (Atėnais, Tėbais, Argu, Korintu) toliau kovojo su Sparta, tačiau iš šio karo labiausiai pelnėsi Atėnai, todėl Artakserksas II nusprendė sudaryti taiką. 386 m. pr. m. e. Atėnai buvo priversti priimti Antaklido taiką, pagal kurią Mažoji Azija ir Kipras liko Persijai, Lemnas, Imbras ir Skiras tapo Atėnų valdomis, o visos kitos graikų valstybės turėjo gauti autonomiją.

383 ir 374 m. pr. m. e. Artakserksas II nesėkmingai bandė susigrąžinti Egiptą, be to, sukilimai vyko Mažojoje Azijoje, Armėnijoje, Irane.

Artakserksas II, pasinaudodamas graikų polių nesutarimais, tarpininkavo graikų vidaus santykiuose ir lėmė persams palankius susitarimus. 366 m. pr. m. e. Mažosios Azijos satrapai susivienijo su Atėnais, Sparta ir Egiptu bei pabandė sukilti prieš Achemenidus, tačiau dėl tarpusavio nesutarimų sukilimas buvo numalšintas. Galop, Artakserkso II paskutiniaisiais valdymo metais imperijoje įsivyravo sąlyginė taika.

Valdant Artakserksui II pradėtos statyti dievybių skulptūros (anksčiau zoroastrizme nežinoma praktika). Jei seniau persų karaliai garbino tik Ahūrą Mazdą, prie Artakserkso iškilo Anahitos ir Mitros kultai. Taip pat atstatė Darijaus I rūmus Sūzuose.

## Šaltiniai
Vytautas Karalius

**Vytautas Karalius** (1931 m. balandžio 15 d. Klaipėdoje – 2019 m. birželio 15 d. Vilniuje) – Lietuvos poetas, vertėjas.

## Biografija
Mokėsi Tauragės ir Telšių apskrityse, Priekulės mokyklose. 1950 m. baigė Šilutės 1-ąją vidurinę mokyklą. 1954 m. baigė Vilniaus pedagoginį institutą, 1954–1958 m. jame dėstė anglų kalbą.

Nuo 1966 m. buvo Lietuvos rašytojų sąjungos narys.

## Bibliografija
* Šviesa ir akys: eilėraščiai. – Vilnius: Vaga, 1960.
* Ugnies estafetė: eilėraščiai. – Vilnius: Vaga, 1964.
* Tylos veidrodis: eilėraščiai. – Vilnius: Vaga, 1972.
* Rašo saulė šešėlius: eilėraščiai. – Vilnius: Vaga, 1982.
* Aureolės ir kepurės: eilėraščiai. – Vilnius: Vaga, 1980.
* Žolė Trojos arkliui: aforizmai. – Vilnius: Vaga, 1984.
* Pusantro sparno: aforizmai. – Vilnius: Vaga, 1985.
* Nulis kilpoje: aforizmai. – Vilnius: [s. n.], 1996.
* Endspurt der Schnecken: Aphorismen, Paradoxa, ironische Anspielungen. – Vilnius: Egalda, 2002.
* Запасное небо: афоризмы, парадоксы, иронические намеки. – Vilnius: Egalda, 2002.
* Die ewige Jugend der Zeit: Aphorismen und Paradoxa. – Hauzenberg: Edition Toni Pongratz, 2003.
* Sizifo sen ŝtono: pensoj kaj aludoj. – Panevėžys: Panevėžio spaustuvė, 2005.
* Flöhe in der Zwangsjacke: Aphorismen, Paradoxa, ironische Anspielungen: zum 80. Geburtstag. – Fernwald: litblockín, 2011.
* Накипь жизни: афоризмы, парадоксы, иронические намеки. – Vilnius: Žuvėdra, 2015.
* Po saulės dėme: aforizmai, paradoksai, ironiškos užuominos. ‒ Vilnius: Homo liber, 2016.

### Sudarė
* Veidai ir rankos: VDR poezija. – Vilnius: Vaga, 1984.

### Vertimai iš vokiečių kalbos
* C. Paulis. Aguona ir atmintis: eilėraščiai (kartu su S. Geda). – Vilnius: Vaga, 1979.
* A. Gustas. Jetzt = Dabar: eilėraščiai ir piešiniai (kartu su G. Bartelt, V. Saunoriūte-Muschick). – Vilnius: Baltos lankos, 1998.
* W. Schmied. Vyno diena ąsočiuose: eilėraščiai. – Vilnius: Egalda, 2002.
* M. Krüger. Keistas grožis tylos: eilėraščiai. – Vilnius: Egalda, 2002.
* R. Kunze. Moneta visomis kalbomis: poezijos rinktinė. – Kaunas: Marandas, 2003.
* A. Gustas. Padovanok man obuolį iš anapus: eilėraščiai (kartu su G. Bartelt). ‒ Vilnius: Naujoji Romuva, 2015.

### Vertimai į vokiečių kalbą
Gintaras Grajauskas: Gedichte (übersetzt von A. Gailius, V. Karalius, N. Grigas). – Klaipėda: Klaipėda House of Artists, 2002.

### Vertimai į rusų kalbą
Dviašmenė dabartis: eilėraščiai. – Rusija: Avangard print, 2000.

## Šaltiniai
Berkan Kutlu

**Berkanas Kutlu** (g. 1998 m. sausio 25 d.) – futbolininkas, Turkijos rinktinės saugas.

## Karjera
Profesionalo karjerą pradėjo gimtinėje (Šveicarija). Atstovavo FC Monthey, Sion U21 ir FC Sion pagrindinei komandai.

Nuo 2022 m. vasaros priklausė Galatasaray SK. Tapo 2022–2023 m. Turkijos čempionu. Klubas pateko į 2023–2024 m. Čempionų lygą. Turkų varžovais tapo FK Žalgiris.

Žaidė 2023 m. liepos 25 d. rungtynėse Vilniuje.

## Rinktinės
Nuo 2021 m. atstovavo . 2021 m. spalio 10 d. debiutavo Turkijos rinktinėje rungtynėse prieš Norvegiją.

## Pasiekimai
**Galatasaray**
* Süper Lig: 2022–2023 m.

## Išnašos

## Nuorodos
* SOCCERWAY
* Transfermarkt
* Globalsportsarchive
Artakserksas I

**Artakserksas I** (, , mirė 424 m. pr. m. e.) – Persijos Achemenidų karalius, valdęs 465–425 m. pr. m. e. Karaliaus Kserkso I trečiasis sūnus. Antikiniuose šaltiniuose dar minimas kaip ***Artakserksas Ilgarankis*** (, ).

Persų karališkosios sargybos vadui Artabanui nužudžius karalių Kserksą I, Artakserksas I netrukus sužinojo apie tėvo žudiką ir pats savo rankomis nužudė Artabaną.

Artakserkso I valdymo metai buvo gana taikūs, nors įvyko keletas sukilimų. Jo brolis surengė sukilimą Baktrijoje, o 460–454 m. pr. m. e. Inaras II, padedamas atėniečių, surengė sukilimą Egipte. Artakserksas I sukilimą numalšino pasiuntęs ten Sirijos satrapą Megazibą. 449 m. pr. m. e. su Atėnais sudarė Kalijo taiką; ja baigėsi graikų karai su persais. Toleravo žydus. Iš įrašų Persepolyje matyti, kad prie Artakserkso I baigta statyti jo tėvo sosto salė.

Palaidotas Naške Rustamo nekropolyje šalia Persepolio.

## Šaltiniai
Sérgio Oliveira

**Seržijus Migelis Relvašas de Oliveira** (*Sérgio Miguel Relvas de Oliveira*, g. 1992 m. birželio 2 d.) – Portugalijos futbolininkas, centro saugas.

## Karjera

### Porto
Futbolininko karjerą pradėjo FC Porto. Treniravosi šio klubo jaunimo ekipose, o vėliau pakviestas į pagrindinę komandą, tačiau savo galimybės žaisti joje nesulaukė.

Nuomos pagrindais atstovavo kitiems klubams.

2015 m. vėl grįžo į FC Porto. Rungtyniavo ir pagrindinėje komandoje, tačiau vėliau nuomos pagrindais rungtyniavo kituose klubuose.

### Galatasaray
2022 m. liepos 9 d. „Galatasaray“ paskelbė, kad su futbolininku buvo pasirašyta sutartis.

2022–2023 m. sezone su „Galatasaray“ tapo „Süper Lig“ čempionu.

### Olympiacos
2024 m. persikėlė į Olympiacos FC (Graikija). 2024 m. rugsėjo 4 d. klubo oficiali svetainė pristatė naujoką.

### Sport Recife
2025 m. vasario 19 d. pasirašė sutartį iki 2026 m. gruodžio mėn. su Campeonato Brasileiro Série A Sport Recife klubu.

## Rinktinė
Atstovavo Portugalijos nacionalinei rinktinei. 

2018 m. rugsėjo 6 d. debiutavo nacionalinėje rinktinėje draugiškose rungtynėse prieš Kroatiją. Susitikimas baigėsi lygiosiomis 1-1.

## Laimėjimai
; su Galatasaray
* Süper Lig: 2022–2023 m.

## Dalyvavimas čempionatuose

|}

## Išnašos

## Nuorodos
* SOCCERWAY
* Transfermarkt
* Globalsportsarchive
Artakserksas III

**Artakserksas III** (, , mirė 338 m. pr. m. e.) – Persijos Achemenidų imperijos karalius, valdęs nuo 359 ar 358 m. pr. m. e. iki 338 m. pr. m. e. Karaliaus Artakserkso II sūnus.

Iki karūnacijos vadintas Ochu (, ). Po tėvo mirties užėmęs sostą išžudė vyresniuosius brolius. Siekė centralizuoti valdžią, sumažino satrapų galias, uždraudė jiems turėti samdomą kariuomenę.

Artakserksas III bandė susigrąžinti dar 404 m. nuo Persijos atskilusį Egiptą, bet 351 m. pr. m. e. jo surengtas žygis patyrė nesėkmę. Tuo pasinaudoję prieš persus sukilo finikiečiai ir Kipras. 345 m. pr. m. e. surinkęs gausią kariuomenę, Artakserksas III išžygiavo prieš finikiečių miestą Sidoną. Graikų pirklys Mentoras Rodietis išdavė Sidoną, todėl pelnė karaliaus malonę ir gavo valdyti satrapiją. Tada persų karalius su gausiomis sausumos ir jūrų pajėgomis pasiekė Nilo deltą ir 343 m. ties Pelusijumi nugalėjo faraoną Nektanebą II. Artakserksas III prijungė Egiptą prie Achemenidų imperijos, nusiaubė šventyklas, išgriovė miestų sienas, ir, pasak šaltinių, savomis rankomis nužudė egiptiečių šventąjį taurą Apį.

Karaliui grįžus į Sūzus, enuchas Bagojas valdė rūmus, o Mentoras numalšino sukilimus vakaruose. 340 m. pr. m. e. Pilypas Makedonietis užpuolė Bizantijų ir Perintą, Artakserksas III pasiuntė pastiprinimą šių miestų gynybai. 338 m. pr. m. e. Artakserksas III ir jo vyresnieji sūnūs nužudyti Bagojo, kuris į sostą pasodino Artakserksą IV ir siekė per jį valdyti imperiją.

## Šaltiniai
Artakserksas IV

**Artakserksas IV** arba ***Arsas*** (, , mirė 336 m. pr. m. e.) – Persijos Achemenidų imperijos karalius, valdęs 338–336 m. pr. m. e. Karaliaus Artakserkso III sūnus.

Enuchui Bagojui nužudžius karalių Artakserksą III ir jo vyresniuosius sūnus, Artakserksas IV įvesdintas į sostą. Juo pasinaudodamas, Bagojas siekė valdyti šalį. Jo valdymo metais, Pilypas II Makedonietis įsiveržė į Mažąją Aziją, nes Artakserksas III parėmė Perinto miesto pasipriešinimą makedonams.

Artakserksas IV stengėsi nusikratyti jam įsakinėjusio Bagojo ir bandė jį nunuodyti, tačiau apie tai sužinojęs Bagojas nužudė Artakseksą IV ir į sostą pasodino šio pusbrolį Darijų III.

## Šaltiniai
Bigbendas

**Bigbendas** () – tai didelis (apie 10-20 muzikantų) džiazo orkestras. Atsirado ir išpopuliarėjo JAV rytų pakrantėje XX a. 3-jame dešimtmetyje, pasibaigus Didžiajai depresijai. Svarbiausią repertuaro dalį sudaro svingo stiliaus klasikinio džiazo muzika, todėl bigbendai  dar vadinami ir „svingo orkestrais“. Būdinga savita muzikavimo technika, kai aranžuotus orkestro epizodus keičia solisto improvizacija.

Bigbendo sudėtyje vyrauja variniai pučiamieji instrumentai. Turi trimitų (2-6, trombonų (2-5) saksofonų ir klarnetų (3-6, juos kartais papildo dar ir fleitos, obojai ar fagotai) grupes bei ritmo sekciją (fortepijonas, gitara, kontrabosas, mušamieji instrumentai). Kai kada būna dar ir styginių grupė ar vokalo ansamblis. 

Koncertiniuse pasirodymuose dažnai dalyvauja ir solistai - vokalistas/-ė ar instrumentininkas/-ė.

## Istorija
Atsirado 1920-aisiais JAV.

## Lietuvoje
* Kauno bigbendas
* Šiaulių bigbendas
* Rytų Aukštaitijos bigbendas
* KASP bigbendas

## Šaltiniai
Kerem Aktürkoğlu

**Muhamedas Keremas Aktiurkohlu** (g. 1998 m. spalio 21 d.) – futbolininkas, Turkijos rinktinės saugas, vingeris.

## Karjera
Profesionalo karjerą pradėjo gimtinėje (Turkija). Atstovavo İstanbul Başakşehir jaunimo ir pagrindinei komandai. 2016–2017 m. sezone nuomos pagrindais perleistas Bodrumspor.

2018–2019 m. atstovavo Karacabey Belediyespor. 2019–2020 m. priklausė 24 Erzincanspor.

Nuo 2020 m. rugsėjo 2 d. priklausė Galatasaray SK. Tapo 2022–2023 m. Turkijos čempionu. Klubas pateko į 2023–2024 m. Čempionų lygą. Turkų varžovais tapo FK Žalgiris. Žaidė 2023 m. liepos 25 d. rungtynėse Vilniuje.

Nuo 2024 m. rugsėjo 3 d. priklausė SL Benfica (Portugalija). Sudaryta penkerių metų trukmės sutartis.

2025 m. rugsėjo 1 d. oficiali pranešta, kad pasirašyta ketverių metų trukmės sutartis su Fenerbahçe SK. Benfica paskelbė, kad sandorio vertė siekia 22,5 milijonus eurų.

## Rinktinės
Nuo 2021 m. atstovavo . 2021 m. gegužės 27 d. įvyko debiutas rinktinėje draugiškose rungtynėse prieš Azerbaidžaną.

### Dalyvavimas čempionatuose

|}

## Pasiekimai
**Galatasaray**
* Süper Lig: 2022–2023 m.

## Išnašos

## Nuorodos
* SOCCERWAY
* Transfermarkt
* Globalsportsarchive
Barış Alper Yılmaz

**Baryšas Alperis Jylmazas** (g. 2000 m. gegužės 23 d.) – futbolininkas, Turkijos rinktinės saugas, vingeris.

## Karjera
2012–2017 m. atstovavo Rize İl Özel İdarespor. Profesionalo karjerą pradėjo gimtinėje (Turkija).

Nuo 2017 m. atstovavo Ankara Demirspor. 2020–2021 m. sezone rungtyniavo Keçiörengücü SK. 

Nuo 2021 m. liepos 9 d. priklausė Galatasaray SK. Tapo 2022–2023 m. Turkijos čempionu. Klubas pateko į 2023–2024 m. Čempionų lygą. Turkų varžovais tapo FK Žalgiris. Žaidė 2023 m. liepos 25 d. rungtynėse Vilniuje.

## Rinktinės
Nuo 2021 m. atstovavo . 2021 m. lapkričio 13 d. įvyko debiutas rinktinėje draugiškose rungtynėse prieš Gibraltarą. Turkai sutriuškino varžovus rezultatu 6-0.

### Dalyvavimas čempionatuose

|}

## Pasiekimai
**Galatasaray**
* Süper Lig: 2022–2023 m.

## Išnašos

## Nuorodos
* SOCCERWAY
* Transfermarkt
* Globalsportsarchive
Wilfried Zaha

**Vilfredas Zaha** (g. 1992 m. lapkričio 10 d.) – Dramblio Kaulo Kranto futbolininkas, puolėjas, vingeris.

## Karjera
Karjerą pradėjo Anglijoje. Priklausė Crystal Palace FC jaunimo ekipoms, rungtyniavo pagrindinėje komandoje.

2013–2015 m. priklausė Manchester United FC, tačiau pagrindinėje klubo sudėtyje sužaidė vos dvejas rungtynes.
: Nuomos pagrindais perleistas Crystal Palace FC, Cardiff City FC, grįžo į Crystal Palace FC.

2015–2023 m. priklausė Crystal Palace FC. Premier lygoje atstovaudamas klubui sužaidė 275 rungtynes.

Nuo 2023 m. liepos 23 d. priklausė Galatasaray SK (Turkija). Nuomos pagrindais buvo perleistas Olympique Lyonnais (Prancūzija). Nuo 2025 m. sausio skolintas Charlotte FC *([[Šarlotė]], [[Šiaurės Karolina]], [[JAV]])*.

## Laimėjimai

## Rinktinės
2011 m. atstovavo Anglijos U-19 rinktinei ir jos gretose sužaidė dvejas rungtynes.

2012–2013 m. rungtyniavo Anglijos U-21 rinktinėje. Sužaidė trylika rungtynių ir pelnė du įvarčius.

Nuo 2017 m. rungtyniavo Dramblio Kaulo Kranto vyrų futbolo rinktinėje.

## Dalyvavimas čempionatuose

|}

## Išnašos

## Nuorodos
* SOCCERWAY
* Transfermarkt  
* Globalsportsarchive
Lukiškių uostas

**Lukiškių uostas** – istorinis prekybinis upių uostas Lukiškėse, Vilniuje. Veikė nuo XVI a. iki XIX a. vidurio. Iš Vilniaus laivai pasiekdavo Kauną, Karaliaučių, Tilžę ir kitus Prūsijos miestus. Uosto būta medinio, ties dabartiniais Seimo rūmais.

## Istorija
Vilniaus Lukiškių uostas toje pačioje vietoje veikė nuo XVI a. Krante stovėjo kelios dešimtys sandėlių. Juose saugotos prekės ir laivų įranga – inkarai, virvės, burės. Visi sandėliai buvo mediniai, bet kai kurie turėjo mūrinius rūsius, o vienas kitas buvo ir dviejų aukštų. Sandėliai buvo statomi aptvertuose sklypuose su vartais, ant mūrinių pamatų. Turtingiausi pirkliai turėjo po 5–8 sandėlius, dalis jų Lukiškėse dar stovėjo XIX a. penktajame dešimtmetyje. Sandėliuose saugoti įvairūs kroviniai: statinės su linų sėmenimis, kanapių sėklomis, pluoštu arba aliejumi, javai, odos, lentos, vaškas, apyniai, druska, silkės, geležis.

Nuo 1655 m. rugpjūčio iki 1656 m. vasaros uosto veikla sustabdyta dėl miesto okupacijos.

1660 m. vasarą uostas nukentėjo, nes besitraukiantys maskvėnai jį sudegino, sunaikinti sandėliai ir daugelis laivų.

1690 m. prie Šv. Apaštalų Jokūbo ir Pilypo bažnyčios upeiviai įkūrė Šv. Jackaus broliją.

1786 m. sausio 31 d. potvynis užtvindė krantus ir nunešė kelis žiemai paliktus laivus, o kitus aplaužė.

Uostas aktyviai plėtojosi iki XIX a. vidurio, kai prekės pradėtos vežti geležinkeliais. Vilniaus geležinkelio stotis atidaryta 1860 m.

## Laivai
Populiarūs buvo krovininiai laivai vytinės. Be to, Neryje plaukiojo strugai (minimi rašytiniuose šaltiniuose 1832 m.), barkos ir pusbarkės, prūsiški botai, laibomis vadintos valtys ir berlinkos. Atplaukiančių vytinių įgulose galėjo būti iki 18 žmonių. Komandos laivuose dažniausiai būdavo duodamos lenkiškai.

## Navigacija
Laivybos sezonas įprastai tęsdavosi nuo kovo iki lapkričio mėnesio.

1734 m. Neris prie Vilniaus užšalo tik apie sausio 23 d., todėl laivyba vyko ir žiemos metu.

1756 m. gruodžio 20 d. rašytiniuose šaltiniuose minima jog upės vagą ledas sukaustė kone akimirksniu, dėl to nukentėjo vynai ir kitos šalčiui neatsparios prekės.

1828–1845 m. patvinusios Neries plotis siekdavo iki 1,6 km, o vandens lygis pakildavo daugiau kaip 6 metrais.

1871 m. išleistoje Konstantino Tiškevičiaus knygoje „Neris ir jos krantai“ nurodytos net 39 rėvos, dvylika jų laikytos ypač klastingomis. Laivams tekdavo saugotis ir didelių akmenų – jų (arba jų sankaupų) knygoje suskaičiuota 48.

## Šaltiniai

## Nuorodos
* Vaizdo įrašas: Vilniaus Universitetas – Vilniaus istorijos: Uostas Lukiškėse
Yusuf Demir

**Jusufas Demiras** (, g. 2003 m. birželio 2 d. Vienoje) – Austrijos futbolininkas, vingeris.

## Biografija

### Žaidėjo karjera
Kitados atstovavo Austrijos klubams: 2010–2013 m. rungtyniavo First Vienna FC jaunimo komandose, 2013–2019 m. SK Rapid Wien jaunimo ekipose, o nuo 2019 m. dublerių (Rapid Wien II) ir pagrindinėje komandose.

: 2021–2022 m. sezone nuomos pagrindais perleistas FC Barcelona (Ispanija).

2022 m. rugsėjo 8 d. Galatasaray SK paskelbė, kad su žaidėju sudaryta ketverių metų sutartis. Tapo 2022–2023 m. Turkijos čempionu.

2023 m. rugpjūčio 16 d. paskelbta, kad futbolininkas nuomos pagrindais vieneriems metų laikotarpiui skolinamas FC Basel (Šveicarija).

## Pasiekimai
; su Galatasaray
* Süper Lig: 2022–2023 m.

## Rinktinės
Kitados atstovavo Austrijos jaunimo rinktinėms. 2018 m. pakviestas į U-15 rinktinę, o vėlesniais metais rungtyniavo U-17, U-19 ir U-21 rinktinėse.

2021 m. kovo 28 d. debiutavo Austrijos nacionalinėje rinktinėje prieš Farerus. Austrai nugalėjo varžovus rezultatu 3-1.

## Išnašos

## Nuorodos
* SOCCERWAY
* Transfermarkt
* Globalsportsarchive
Lucas Torreira

**Lukas Sebastianas Toreira Di Paskua** (*Lucas Sebastián Torreira Di Pascua*; g. 1996 m. vasario 2 d.) – Urugvajaus futbolininkas, saugas

## Karjera
Karjerą pradėjo Italijoje. Atstovavo Peskaros „Delfino“ jaunimo ekipoms, o nuo 2014 m. ir pagrindinei komandai.

2015–2018 m. priklausė UC Sampdoria. 2015–2016 m. sezone nuomos pagrindais žaidė Peskaros „Delfino“.

2018–2022 m. priklausė Arsenal FC, tačiau nuomos pagrindais rungtyniavo kituose klubuose.

: 2020–2021 m. sezone atstovavo Atlético Madrid (Ispanija), o 2021–2022 m. žaidė ACF Fiorentina (Italija).

2022 m. rugpjūčio 8 d. Galatasaray SK pranešė, kad sudaryta ketverių metų trukmės sutartis.

## Rinktinė
2018 m. kovo 23 d. debiutavo Urugvajaus rinktinėje draugiškose rungtynėse prieš Čekiją. Urugvajiečiai nugalėjo varžovus rezultatu 2:0.

## Laimėjimai
; su Arsenal
* FA Cup: 2019–2020 m.
* Europos lygos finalininkai: 2018–2019 m.

; su Atletico Madrid
* La Liga: 2020–2021 m.

; su Galatasaray
* Süper Lig: 2022–2023 m.

### Dalyvavimas čempionatuose

|}

## Šaltiniai

## Nuorodos
* SOCCERWAY
* Transfermarkt
* Globalsportsarchive
Batuhan Şen

**Batuchanas Achmetas Šenas** (g. 1999 m. vasario 3 d.) – futbolininkas, vartininkas.

## Karjera
Profesionalo karjerą pradėjo gimtinėje. 2014–2018 m. atstovavo Galatasaray SK jaunimo ekipoms.

### Galatasaray
Nuo 2018 m. priklausė Galatasaray SK. 

2018 m. rugpjūčio 9 d. pasirašyta sutartis, galiojusi iki 2025–2026 m. sezono pabaigos. Nuomos pagrindais atstovavo kitiems klubams.
#### Hekimoğlu Trabzon (skol.)
: apie tai oficialiai buvo pranešta 2020 m. sausio 16 d., 2020–2021 m. žaidė Hekimoğlu Trabzon;
#### Menemenspor (skol.)
: apie tai pranešta 2021 m. sausio 26 d., 2021–2022 m. rungtyniavo Menemenspor;
#### Fatih Karagümrük (skol.)
: apie tai pranešta 2022 m. rugpjūčio 9 d., 2022–2023 m. atstovavo Fatih Karagümrük SK.

#### Gaziantep (skol.)
: apie tai pranešta 2023 m. rugpjūčio 1 d. Gaziantep klubui futbolininkas buvo paskolintas vienam sezonui.

## Rinktinės
Atstovavo Turkijos jaunimo rinktinėms. 2012 m. pakviestas į U-14, o vėliau rungtyniavo U-15, U-16, U-17, U-19 ir U-23 rinktinėse.

## Išnašos

## Nuorodos
* SOCCERWAY
* Transfermarkt
* TFF svetainė
Aedas (Škotija)

**Aedas** (, , 840–878 m.) – piktų ir Škotijos karalius. Jis tapo piktų ir škotų karaliumi 877 m., kai pakeitė savo brolį Konstantiną I.

## Biografija
Albos karalių kronikoje apie Aedą rašoma: „Aedas valdė tą pačią karalystę vienerius metus. Jo valdymo trumpumas istorijai nepaliko nieko įsimintino. Jis buvo nužudytas Nrurimo mieste“. Nrurimas iki šiol neidentifikuotas.

Ulsterio metraščiuose rašoma, kad 878 m. „piktų karalių Aedą nužudė jo bendražygiai“.

Ilgesnis pasakojimas yra interpoliuotas škotų poeto Endriu veikale „Orygynale Cronykil of Scotland“. Čia rašoma, kad Aedas valdė vienerius metus ir buvo nužudytas savo įpėdinio Giriko, o kituose karalių sąrašuose pateikiamas toks pat pranešimas.

900 m. karaliumi tapo Aedo sūnus Konstantinas II.

## Išnašos

## Šaltiniai
* Anderson, Alan Orr, *Early Sources of Scottish History A.D 500&ndash;1286*, volume 1. Reprinted with corrections. Paul Watkins, Stamford, 1990. 
* Anderson, Marjorie Ogilvie, *Kings and Kingship in Early Scotland.* Scottish Academic Press, Edinburgh, revised edition 1980. 
* Duncan, A. A. M., *The Kingship of the Scots 842&ndash;1292: Succession and Independence.* Edinburgh University Press, Edinburgh, 2002. 
* Smyth, Alfred P., *Warlords and Holy Men: Scotland AD 80&ndash;1000.* E.J. Arnold, London, 1984 (reprinted Edinburgh UP).
Craig Porter Jr.

**Kreigas Porteris jaunesnysis** (, g. ) – JAV krepšininkas, žaidžiantis NBA lygoje besivaržančioje Klivlando „Cavaliers“ komandoje.

## Karjera universitete
Porteris savo universitetinę karjerą pradėjo Vinsenso „Trailblazers“ komandoje, kurioje per du sezonus padėjo jai pasiekti bendrą 62–7 rezultatą ir 2019 m. laimėti NJCAA nacionalinį čempionų titulą. Du sezonus praleidęs „Trailblazers“ komandoje, įžaidėjas nusprendė persikelti į Vičitos valstijos universitetą.

## Profesionali karjera
2023 m. NBA naujokų biržoje nebuvo pašauktas, tačiau 2023 m. liepos 7 d. „Cavaliers“ su juo pasirašė dvipusę sutartį. 2023 m. lapkričio 19 d. Porteris nuo atsarginių žaidėjų suolelio pelnė 21 tašką, atliko 4 rezultatyvius perdavimus ir atkovojo 4 kamuolius 121:109 pergalėje prieš Denverio „Nuggets“.

2024 m. vasario 14 d. Klivlando klubas pakeitė jo dvipusę sutartį į standartinę.

## Statistika

### NBA
#### Reguliarusis sezonas

#### Atkrintamosios varžybos

### Universitetas

## Išnašos

## Nuorodos
* Craig Porter Jr. profilis „Basketball Reference“
Emre Kılınç

**Emrė Kylynčas** (g. 1994 m. rugpjūčio 23 d.) – futbolininkas, Turkijos rinktinės vingeris.

## Karjera
Kitados priklausė Sakarya Akademikspor ir Boluspor jaunimo ekipoms.

### Boluspor
Profesionalo karjerą pradėjo gimtinėje. 2011–2017 m. atstovavo Boluspor. Sužaidė daugiau nei šimtą lygos rungtynių.

### Sivasspor
2017 m. vasarą perėjo į Sivasspor. 2017 m. rugpjūčio 12 d. debiutavo klube rungtynėse prieš Akhisar Belediyespor. Varžovai šventė pergalę minimaliu rezultatu 1-0. Atstovavo klubui 2017–2020 m. ir sužaidė daugiau nei šimtą rungtynių.

### Galatasaray
2020 m. rugpjūčio 12 d. pranešta, kad pasirašyta ketverių metų sutartis su galatasaray SK.

#### Ankaragücü (skol.)
2022 m. rugsėjo 8 d. pranešta, kad nuomos pagrindais žaidėjas perleistas Ankaragücü.

### Samsunspor

Nuo 2023 m. atstovavo Samsunspor. 2023 m. rugpjūčio 4 d. pasirašyta trejų metų trukmės sutartis su Superlygos debiutantais.

## Rinktinės
Kitados žaidė Turkijos jaunimo rinktinėse. 2012 m. pakviestas į U-19, 2014 m. į U-20, o 2015 m. į U-21 rinktinę.

Nuo 2019 m. rungtyniavo .

Debiutavo 2019 m. rugsėjo 7 d. rungtynėse prieš Andorą. Turkai nugalėjo varžovus minimalia persvara 1-0.

## Išnašos

## Nuorodos
* SOCCERWAY
* Transfermarkt
* Globalsportsarchive
Cédric Bakambu

**Sedrikas Bakambu** (*Cédric Bakambu*, g. 1991 m. balandžio 11 d.) – futbolininkas iš Kongo Demokratinės Respublikos, puolėjas.

## Karjera
Futbolą pradėjo žaisti Prancūzijoje. 2006–2010 m. atstovavo FC Sochaux-Montbéliard jaunimo ekipoms, o 2010–2014 m. pagrindinei komandai.

Vėlesniais metais rungtyniavo Bursaspor, Villarreal CF, Beijing Guoan, Marselio „Olympique“, Olympiacos FC, Al-Nasr Dubai.

2023 m. liepos 22 d. Galatasaray SK oficialiai pristė naujoką.

2024 m. vasario 1 d. futbolininkas pasirašė dviejų metų trukmės sutartį su Real Betis (Ispanija).

## Pasiekimai

### Komandiniai pasiekimai

## Dalyvavimas čempionatuose

|}

## Išnašos

## Nuorodos
* SOCCERWAY
* Transfermarkt
* Globalsportsarchive
Zoknių geležinkelio stotis

**Zoknių geležinkelio stotis** – krovininė geležinkelio stotis šiaurės Lietuvoje, Šiaulių miesto pietryčiuose, Zoknių mikrorajone netoli Zoknių oro uosto. Atsišakoja privažiuojamieji keliai į oro uostą ir pramonės įmones, esančias toliau pietuose Rėkyvos mikrorajone.

## Istorija

Atidaryta po I pasaulinio karo. Dėl mažo keleivių skaičiaus 1931 m. lapkritį buvo uždaryta. Tarpukariu nuo Zoknių iki Bačiūnų veikė siaurasis geležinkelis.

Sovietmečiu stotis vėl atidaryta, nuo jos į pietus šakojosi Zoknių–Rėkyvos geležinkelis. Iki 2018 m. stotyje stodavo keleiviniai priemiestiniai traukiniai Radviliškis–Šiauliai, Radviliškis–Klaipėda, Radviliškis–Mažeikiai, Šiauliai–Rokiškis, tačiau gruodį sustojimai nutraukti. 2021 m. buvo numatyta nuo Zoknių geležinkelio stoties iki Šiaulių pramonės parko teritorijos įrengti privažiuojamąjį geležinkelio kelią. Kelias įrengtas.

## Šaltiniai
Mėsinė

**Mėsinė** gali reikšti:

* vieta, kur laikoma mėsa;
* mėsos parduotuvė;
* buvęs viensėdis Vilniaus rajone.
Sodų geležinkelio stotelė

**Sodų geležinkelio stotelė** – geležinkelio stotelė šiaurės Lietuvoje, Šiaulių miesto pietryčiuose, Sodų mikrorajone. Tai geležinkelio pusstotė Vilniaus–Klaipėdos ruože, aptarnaujanti kaimyninių kolektyvinių sodų savininkus. Stoja keleiviniai priemiestiniai traukiniai Kaunas–Šiauliai, Panevėžys–Mažeikiai ir Radviliškis–Klaipėda. Tai antra geležinkelio stotelė nuo Šiaulių.

## Istorija

Stotelė minima nuo XX a. pabaigos.

## Šaltiniai
Gubernijos geležinkelio stotis

**Gubernijos geležinkelio stotis** – geležinkelio stotis šiaurės Lietuvoje, Šiaulių miesto šiaurėje, Gubernijos mikrorajone. Tai prekinė geležinkelio stotis Šiaulių–Jelgavos geležinkelio linijoje, aptarnaujanti aplinkines pramonės įmones. Keleiviniai traukiniai Gubernijos stotyje nestoja.

## Istorija

Per I pasaulinį karą pro nutiestas Šiaulių–Jelgavos geležinkelis, 1916 m. čia įrengta Gubernijos plačiojo geležinkelio stotis. Taip pat 1916 m. vokiečių kariuomenės tikslais nutiestas Gubernijos–Biržų siaurasis geležinkelis. 1921 m. siaurasis geležinkelis iš Gubernijos prailgintas iki Šiaulių. Apie 1926 m. stotis išplėsta. 1926 m. savivaldybė buvo nutarusi panaikinti siaurąjį geležinkelį nuo Šiaulių geležinkelio stoties iki Gubernijos stoties, tačiau gavus lėšų jis buvo rekonstruotas ir nuo 1931 m. spalio 15 d. juo pradėjo kursuoti keleiviniai traukiniai. Stotelės buvo J. Basanavičiaus ir Aušros alėjos bei Vilniaus ir Tilžės gatvių sankirtose. Moksleiviui bilietas kainavo 0,20 Lt, suaugusiam 0,40 Lt. 1941 m. tarp Šiaulių ir Gubernijos stočių kursavo automotrisė, kurioje buvo 36 keleivių vietos.

Tarpukariu stotyje buvo depas 750 mm vėžės siaurojo geležinkelio traukiniams remontuoti, jų techninei apžiūrai, saugojimui, stovėjimui tarp reisų. Stoties vandens bokštas naudotas garvežių reikmėms. 1980 m. uždarytas Gubernijos–Pakruojo siaurojo geležinkelio ruožas.

## Šaltiniai
Vytauto Didžiojo jėgerių batalionas

**Vytauto Didžiojo jėgerių batalionas** – Lietuvos ginkluotųjų pajėgų karinis dalinys, esantis Lietuvos kariuomenės Specialiųjų operacijų pajėgų sudėtyje.

Pagrindinės bataliono užduotys: specialioji žvalgyba, reidai, pasalos, vietovės blokavimas, parama ugnimi.

## Istorija

Vytauto Didžiojo jėgerių bataliono užuomazga – Mokomojo junginio Kauno kuopa – įkurta 1991 m. vasario mėn. Oficiali Jėgerių bataliono įkūrimo data – 1991 m. gruodžio 3 d. Tada suformuotas Kauno greitojo reagavimo batalionas. 1993 m. spalio 22 d. batalionui suteiktas Vytauto Didžiojo vardas, 1995 m. kovo 24 d. pertvarkytas į Kauno Vytauto Didžiojo atskirąjį jėgerių batalioną. 

2000 m. vasario 29 d. Jėgerių batalionas pavadintas oficialiu vardu. Bataliono kariai dalyvavo taikos įvedimo ir palaikymo misijose Kroatijoje (1994–1995), Kosovo provincijoje (1999–2000), Afganistane (2002–2004). 

## Išnašos

## Nuorodos
* Vytauto Didžiojo jėgerių batalionas
Lietuvos kariuomenės Logistikos valdyba

**Lietuvos kariuomenės Logistikos valdyba** – Lietuvos ginkluotųjų pajėgų karinis dalinys. Suformuota 2001 m. gegužės 1 d.

Logistikos valdybos tikslas – efektyviai rengti ir palaikyti logistinius pajėgumus, kurie užtikrintų Krašto apsaugos sistemos institucijų ir jų padalinių logistinį aprūpinimą ir paramą Lietuvoje ir už jos ribų. 

## Uždaviniai
Logistikos valdyba užtikrina bendrąją logistinę paramą, medicininę paramą ir sveikatinimo veiklą, karinio tranzito ir judėjimo kontrolę, paramą geoerdvine informacija, teikia priimančios šalies paramą, vykdo kitus jai numatytus uždavinius. 

## Sudėtis
Logistikos valdybą sudaro:

* Vadovybė;
* Judėjimo organizavimo tarnyba;
* Įgulų aptarnavimo tarnyba;
*  Depų tarnyba;
*  Dr. Jono Basanavičiaus karo medicinos tarnyba;
*  Lietuvos didžiojo kunigaikščio Vytenio bendrosios paramos logistikos batalionas;
*  Karo kartografijos centras.

## Išnašos

## Nuorodos
* Logistikos valdyba
Alpinai

**Alpinai** (, taip pat žinomi kaip **Alpinų dinastija**) – giminė, valdžiusi piktų žemes, galbūt Dalriadą, o vėliau Albos karalystę nuo Keneto I valdymo 840 m. iki Malkolmo II mirties 1034 m.

Karaliai savo kilmę kildino iš Keneto I (o ne iš jo tėvo Alpino), o airių genealogijose Balimoto ir Lekano knygose giminė vadinama „Clann Cináeda meic Ailpín“, pirmenybę teikiant Keneto kilmei.

Šeimos kilmė neaiški. Vėlesnėse genealogijose Kenetas nurodomas kaip Dalriados karaliaus Aedo Baltojo palikuonis. Tokie teiginiai, nors ir tikėtini, yra neįrodomi ir pasirodo tik X a. pabaigoje. Su tuo susijusią mintį, kad Kenetas buvo Dalriados karalius prieš tai, kai 840 m., po Eogano mirties, sėkmingai kovojo dėl valdžios piktų žemėse, patvirtina beveik visi to meto įrodymai.

Ankstyvieji Alpinų karaliai apibūdinami kaip piktų karaliai, o trečiasis karalius, Keneto I sūnus Konstantinas I, atrodo, netrukus po mirties buvo laikomas paskutiniu iš 70 piktų karalių. Keneto palikuonys buvo išstumti 878 m., kai Konstantino I brolį Aedą nužudė Girikas, tačiau jie sugrįžo 889 m., kai Konstantino I sūnus Donaldas II įžengė į sostą po Giriko mirties arba nuvertimo. Donaldas II ir jo įpėdiniai apibūdinami kaip Albos karaliai.

X a. sostą pakaitomis valdė Konstantino I ir Aedo palikuonys. Dešimtojo amžiaus pabaigoje ir vienuoliktojo amžiaus pradžioje dėl tarpusavio nesutarimų Konstantino I palikuonys liko nesuvaržyti Keneto I palikuonių pagal vyriškąją liniją, kadangi Malkolmas II nepaliko vyriškos lyties įpėdinių. Malkolmui mirus, baigėsi iš Keneto kilusių karalių linija. Būsimieji karaliai, nors vis dar teigė, kad yra kilę iš Keneto, buvo kilę iš Malkolmo dukters Betokės ir jos vyro Krinano.

## Dinastijos nariai

* Malkolmas II (, 954–1034 m.)
* Kenetas III (, 966–1005 m.)
* Konstantinas III (, 970–997 m.)
* Kenetas II (, 953–995 m.)
* Amlaibas (, X a.–977 m.)
* Kuilenas (, 954–971 m.)
* Dubas (, 928–967 m.)
* Indulfas (, X a.–962 m.)
* Malkolmas I (, 897–954 m.)
* Konstantinas II (, 879–952 m.)
* Donaldas II (, IX a.–900 m.)
* Girikas (, 832–890 m.)
* Aedas (, 840–878 m.)
* Konstantinas I (, 836–877 m.)
* Donaldas I (, 812–862 m.)
* Kenetas I (, 810–858 m.)

## Išnašos

## Šaltiniai

* 
* 
* 
*  
*  
* 
* 
* 
* 
*
Lietuvos didžiojo kunigaikščio Gedimino štabo batalionas

**Lietuvos didžiojo kunigaikščio Gedimino štabo batalionas** – Lietuvos ginkluotųjų pajėgų karinis dalinys.  

Bataliono pagrindinis uždavinys – užtikrinti Lietuvos kariuomenės vadovavimo ir valdymo funkcionavimą. Bataliono kariai taip pat reprezentuoja Lietuvos valstybę ir kariuomenę oficialiuose renginiuose Lietuvoje ir užsienyje.

## Istorija

1993 m. balandžio 5 d. buvo įkurtas Atskiras komendantinis batalionas. Pagrindinė bataliono funkcija buvo administruoti bei saugoti pastatus ir kitas materialines vertybes, kurios buvo perimtos iš Lietuvą palikusios sovietų kariuomenės.

1998 m. rugsėjo 8 d. krašto apsaugos ministro įsakymu batalionas pervadintas į Lietuvos didžiojo kunigaikščio Gedimino štabo batalioną. Batalionui buvo suteikta teisė perimti visas tarpukario Lietuvos didžiojo Lietuvos kunigaikščio Gedimino 1-ojo pėstininkų pulko, pradėto formuoti 1918 m. lapkričio 23 d., tradicijas ir atributiką.

Bataliono diena švenčiama rugpjūčio 25 dieną, tęsiant tarpukario Lietuvos didžiojo kunigaikščio Gedimino 1-ojo pėstininkų pulko tradicijas: 1919 m. rugpjūčio 25-ąją Lietuvos kariuomenės sudėtyje pulkas iškovojo galutinę pergalę prieš bolševikus ties Zarasais, todėl ši data tapo tradicine iškilminga pulko švente.

2019 m. sausio 8 dieną iškilmingos rikiuotės metu nuo Gedimino štabo bataliono atsiskyrė Laidinių, Bevielių telekomunikacijų ir PRISM kuopos. Taip įkurtas Lietuvos kariuomenės Ryšių ir informacinių sistemų batalionas.

## Išnašos

## Nuorodos
* LDK Gedimino štabo batalionas
Rimkų geležinkelio stotis

**Rimkų geležinkelio stotis** – geležinkelio stotis šiaurės vakarų Lietuvoje, Klaipėdos miesto pietinėje dalyje, Rimkuose. Stoja keleiviniai traukiniai Klaipėda–Šilutė.

Rimkų geležinkelio stoties pastatų kompleksas įtrauktas į Kultūros vertybių registrą (). Išlikusi geležinkelio stotis, sandėlis ir 2 namai, kuriuose gyveno stoties darbuotojai. Labai panašus kompleksas išlikęs Priekulės stotyje.

## Istorija

Stotis pastatyta apie 1875 m. išpirktoje Rimkų dvaro žemėje nutiesus geležinkelio Klaipėda–Tilžė atšaką Klaipėda–Pagėgiai. Geležinkelį tiesė vokiečiai, todėl stotis vadinosi  arba *Karlsberg*. Traukiniai ėmė kursuoti 1878 m.

Pro Rimkų geležinkelio stotį ėjo Klaipėdos sukilėlių kelias 1923 m. Nuo XX a. 4-ojo dešimtmečio imta vadinta *Rimkų* stotimi''.

Po II pasaulinio karo stotis atidaryta 1946 m. XX a. pabaigoje suremontuotas stoties pastatas. 2011 m. nutraukus Klaipėdos–Šilutės traukinių eismą keleivių stotis uždaryta. 2018 m. pabaigoje maršrutas atkurtas, nuo 2019 m. gegužės traukiniai pradėjo stoti ir Rimkuose.

## Galerija

Rimku 2.jpg | Pirmas pastatas (Rimkų g. 2), 
Rimku 4.jpg | Antras pastatas (Rimkų g. 4), 
Rimkai 2023h.jpg | Geležinkelio stotis (Rimkų g. 6), 
Rimkai 2023e.jpg | Sandėlis (Rimkų g. 6), 


## Šaltiniai
Lietuvos kariuomenės Mokymo ir doktrinų valdyba

**Lietuvos kariuomenės Mokymo ir doktrinų valdyba (MDV)** – Lietuvos ginkluotųjų pajėgų karinis dalinys.

Mokymo ir doktrinų valdybos tikslas - įgyvendinant karinio rengimo politiką krašto apsaugos sistemoje paruošti Lietuvos kariuomenės karius, gebančius vykdyti karines užduotis.

## Uždaviniai
Vykdyti Lietuvos kariuomenės karių individualųjį rengimą ir organizuoti KAS personalo mokymą, rengti Lietuvos kariuomenės karinės srities doktrininius dokumentus, teikti Lietuvos kariuomenės kariniams vienetams kolektyvinio rengimo paramą, aprūpinti poligonais, simuliacinėmis sistemomis ir mokymo objektais, prižiūrėti karinių vienetų kolektyvinio rengimo ir kovinių parengčių vertinimą reglamentuojančių dokumentų nuostatų įgyvendinimą.

## Istorija

Siekiant tobulinti kariuomenės mokymo sistemą, krašto apsaugos ministro 1998 m. rugpjūčio 6 d. įsakymu buvo įsteigta Mokymo ir doktrinų valdyba prie KAM. 

## Struktūra
Mokymo ir doktrinų valdybą sudaro:

* Valdybos štabas
** (G1, G2/5, G4/6, doktrinų skyrius, individualiojo rengimo skyrius, kolektyvinio rengimo skyrius, patirties įgijimo ir taikymo skyrius, anglų kalbos testavimo skyrius)
* Karybos institutas
* Divizijos generolo Stasio Raštikio Lietuvos kariuomenės mokykla, 
* Didžiojo Lietuvos etmono Jonušo Radvilos mokomasis pulkas
* Generolo Adolfo Ramanausko kovinio rengimo centras.

## Nuorodos
* Mokymo ir doktrinų valdyba
Kukorų geležinkelio stotis

**Kukorų geležinkelio stotis** – geležinkelio stotis vakarų Lietuvoje, Kukorų kaime, į vakarus nuo Saugų bažnytkaimio. Stoja keleiviniai traukiniai Klaipėda–Šilutė.

## Istorija

Stotis pastatyta apie 1875 m. nutiesus geležinkelį Klaipėda–Tilžė. Keleivių rūmai pastatyti pagal tipinį projektą (panašūs pastatyti Priekulėje ir Pagėgiuose). Šalia stoties pastatytas namas aptarnaujančiam personalui apgyvendinti. Čia savo butus turėjo stoties viršininkas, telegrafo darbuotojai ir jų šeimos. Stotis veikė iki 1986 m. Atkūrus nepriklausomybę pastate buvo apgyvendinti žmonės.

2019 m. birželio 14 d. minint Gedulo ir vilties dieną Kukorų stotyje sukurta meninė instaliacija „Pravirko aušra…“, pasakojanti apie sovietmečio tremtį. 2022 m. LR vyriausybės sprendimu stoties pastatas perduotas Turto bankui.

## Šaltiniai
Stoniškių geležinkelio stotis

**Stoniškių geležinkelio stotis** – geležinkelio stotis vakarų Lietuvoje, Stoniškių kaime, Klaipėdos–Pagėgių linijoje, pusiaukelėje tarp Šilutės ir Pagėgių. Skirta traukinių prasilenkimui vienkelėje linijoje, keleiviniai traukiniai nestoja. Priešais stotį išlikusi sena akmenimis grįsta aikštė.

## Istorija

XIX a. 2-ojoje pusėje pro Stoniškius nutiestas geležinkelis ir plentas. Geležinkelio stotis pastatyta apie 1875 m., kai pro Stoniškius pradėjo kursuoti traukiniai. Vykstant geležinkelio stoties statybai, drauge buvo pastatytas ir dviejų aukštų gyvenamasis namas geležinkeliečiams (4 butų), ūkiniai pastatai, krovinių terminalas. Prie namo buvo įrengta skalbykla ir prausykla, kuriomis buvo patogu naudotis geležinkelio darbininkams.

Stoties pastatas yra trijų aukštų, sumūrytas iš geltonų plytų. Įėjimas į geležinkelio stotį buvo iš didelės, akmenimis grįstos aikštės. Vakarinėje stoties pastato pusėje – priestatas, su dviem įėjimais iš perono pusės. Atvažiavus traukiniui stoties budėtojas atidarydavo duris į peroną. Pirmame stoties aukšte buvo įrengta keleivių laukimo salė, veikė bilietų kasa. Antro aukšto patalpose gyveno stoties viršininkas su šeima. Trečiame aukšte gyveno iešmininkas, kuris tikrino geležinkelio įrenginius, tvarkė aplinką, valė stoties patalpas. Sandėlis buvo suprojektuotas su rūsiu.

Iki II pasaulinio karo pradžios geležinkelio stotyje veikė du I ir II klasės bufetai. Iš virtuvės vedė laiptai į antrą aukštą, kuriame buvo įrengtas nakvynės kambarys. Po karo stoties pastate kurį laiką veikė karinė komendantūra tvarkai palaikyti. Iki 1961 m. čia buvo rodomi kino filmai. 1962–1964 m. geležinkelio stotis buvo rekonstruojama, pastate nebeliko bufetų, vietoje jų įrengti du gyvenamieji butai geležinkeliečiams. Stoties teritorijoje visada buvo didelis judėjimas – iškraunami ir pakraunami vagonai, iš sandėlio išvežami kroviniai. Kursuojant keleiviniams traukiniams, gyventojams buvo užtikrinamas patogus susisiekimas. 1986 m. netoliese buvo pastatytas naujas stoties pastatas (vieno aukšto baltų plytų), kadangi senajame nebuvo galima sutalpinti automatikos įrengimų.

2017 m. didžioji dalis stoties pastato perduota Turto bankui.

## Šaltiniai
Lietuvos didžiojo kunigaikščio Vytenio bendrosios paramos logistikos batalionas

**Lietuvos didžiojo kunigaikščio Vytenio bendrosios paramos logistikos batalionas** – Lietuvos ginkluotųjų pajėgų karinis dalinys, esantis Logistikos valdybos sudėtyje. 

Bataliono uždavinys – užtikrinti Lietuvos kariuomenės vienetų bendrą kovinį aprūpinimą Lietuvos teritorijoje ir už jos ribų bei plėtoti NATO ir ES aukštesniojo ešelono logistikos pajėgumą.

## Istorija

Batalionas įkurtas 1993 m. kovo 1 d. Kovinė vėliava įteikta 1994 m. spalio 22 d. Lietuvos didžiojo kunigaikščio Vytenio bendrosios paramos logistikos batalionas tęsia tarpukaryje, nuo 1923 metų, Marijampolėje buvusio dislokuoto Lietuvos kariuomenės 9-ojo pėstininkų pulko tradicijas ir yra įsikūręs jo buvusiose patalpose. Dislokacijos vieta – Marijampolės miestas, Vytauto g. 72. 

## Struktūra

* Bataliono valdymo grupė ir štabas;
* Štabo ir aprūpinimo kuopa;
* I Lauko paslaugų kuopa;
* II Lauko paslaugų kuopa;
* Transportavimo ir tiekimo kuopa;
* Apsaugos kuopa. 

## Išnašos

## Nuorodos
* LDK Vytenio bendrosios paramos logistikos batalionas
Latvijos administracinis suskirstymas

2021 m. liepos 1 d. įsigaliojo naujas Latvijos administracinis suskirstymas. Dalis iš buvusių 109 savivaldybių () sujungta į stambesnes ir iš viso veikė 43 savivaldybės. 7 miestai turi valstybinės reikšmės statusą ir yra atskiros savivaldybės, vadinamos valstybiniais miestais (*valstspilsēta*). 2025 m. Varaklianų savivaldybė prijungta prie Maduonos savivaldybės.

## Valstybiniai miestai
Jekabpilis, Valmiera ir Uogrė turi valstybinio miesto statusą, bet neturi atskiros savivaldybės.

## Savivaldybės

## Šaltiniai

## Nuorodos
* Latvia: Administrative Division (Citypopulation.de)
* Municipalities of Latvia (Statoids.com)
Livintų geležinkelio stotis

**Livintų geležinkelio stotis** – buvusi geležinkelio stotis Livintų kaime, į šiaurės vakarus nuo Kaišiadorių, prie Vilniaus–Klaipėdos geležinkelio. Stotyje dvikelis geležinkelis iš Kaišiadorių pereina į vienkelį ir taip tęsiasi iki Jonavos, kur vėl išplatėja iki dviejų kelių. Atkarpa tarp Kaišiadorių ir Livintų yra ypatinga tuo, kad tai vienintelis dviejų kelių tarpustotis Lietuvoje, kuriame traukinius galima leisti abiem kryptimis abiem keliais. Keleiviniai traukiniai nestoja. 

## Istorija

Stotis įkurta XX a. Tarpukariu stotyje buvo pastatytas Livintų miško sandėlis. Dėl Vilniaus krašto atskyrimo nuo Lietuvos (jis priklausė Lenkijai) ir nevykusio geležinkelio eismo ruože Vievis–Lentvaris, Livintų stoties svarba buvo sumenkusi, kadangi ruožas Kaišiadorys–Gaižiūnai nebuvo eksploatuojamas. 1939 m. Vilniaus kraštą prijungus prie Lietuvos, eismas atnaujintas. Netrukus buvo keičiami silpni ir nusidėvėję bėgiai iki tol mažai eksploatuojamoje Kaišiadorių–Gaižiūnų linijoje.

Nuo 2005 m. keleiviniai traukiniai stotyje nebestoja. 2020 m. Lietuvos vyriausybė nusprendė Livintų stotį 2023 m. uždaryti, o tarpstotyje Livintai–Gaižiūnai įrengti dvikelį ruožą, taip gerinant traukinių prasilenkimą.

## Šaltiniai
Barbė (filmas)

**Barbė** () – 2023 m. JAV fantastinė komedija, kurią režisavo Greta Gerwig, o scenarijų parašė Gerwig ir Noah Baumbach. Filmas sukurtas remiantis „Mattel“ sukurtomis Barbės lėlėmis. Filme Barbė (akt. Margot Robbie) ir Kenas (akt. Ryan Gosling) po egzistencinės krizės leidžiasi į savęs pažinimo kelionę. Jame taip pat vaidina America Ferrera, Kate McKinnon, Issa Rae, Rhea Perlman ir Will Ferrell.

2009 m. rugsėjį kompanija „Universal Pictures“ paskelbė apie vaidybinį filmą apie Barbę. Filmas pradėtas kurti 2014 m. balandį, kai „Sony Pictures“ įsigijo filmo teises. Keletą kartų pasikeitus scenaristui, režisieriui ir pagrindiniams aktoriams, 2018 m. spalį filmo teisės galiausiai buvo perduotos „Warner Bros Pictures“ studijai. M. Robbie Barbės vaidmuo patikėtas 2019 m., o Gerwig buvo paskelbta režisiere ir scenarijaus bendraautore kartu su Baumbach 2021 m. Kiti aktoriai paskelbti 2022 m. pradžioje. Filmavimas vyko daugiausia Anglijoje ir Los Andželo Veniso paplūdimyje 2022 m. kovo–liepos mėn.

„Barbės“ premjera įvyko 2023 m. liepos 9 d. „Shrine Auditorium“ salėje Los Andžele, o 2023 m. liepos 21 d. filmas išleistas JAV kino teatruose. Filmas sulaukė daugiausia teigiamų atsiliepimų ir visame pasaulyje uždirbo daugiau nei 1,4 mlrd. dolerių, tapdamas pelningiausiu 2023 m. filmu.

## Vaidmenys

: *Aktorius – veikėjas*

* Margot Robbie – *Barbie*
* Ryan Gosling – *Ken*
* America Ferrera – *Gloria*
* Michael Cera – *Allan*
* Ariana Greenblatt – *Sasha*
* Rhea Perlman – *Ruth Handler*
* Helen Mirren – Naratorė
* Will Ferrell – *CEO of Mattel*
* Connor Swindells – *Aaron Dinkins*
* Jamie Demetriou – *CFO of Mattel*
* Emerald Fennell – *Midge*
* Erica Ford – *Skipper*

## Nuorodos
* 
* 
* 

## Išnašos
Girikas

**Girikas** (, , 832–890 m.) – piktų ir Škotijos karalius.

Airijos metraščiuose nieko nerašoma apie Giriko valdymą, nieko nepridėta ir anglosaksų raštuose, o išlikusi skurdi informacija yra prieštaringa. Šiuolaikiniai istorikai nesutaria, ar Girikas buvo vienintelis karalius, ar valdė kartu su Eochaidu, kokia buvo jo kilmė ir ar jis turėtų būti laikomas piktų karaliumi, ar pirmuoju Albos karaliumi.

Nors dabar apie Giriką žinoma nedaug, atrodo, kad jis buvo laikomas svarbia figūra to meto Škotijoje. Keletas škotų kronikininkų ir humanistų mokslininkas George Buchanan rašė apie Giriką kaip apie „karalių Grigalių Didįjį“ ir pasakojo, kaip jis užkariavo pusę Anglijos ir Airijos.

## Išnašos

## Šaltiniai

* Alan Orr Anderson, *Early Sources of Scottish History A.D 500&ndash;1286*, volume 1. Reprinted with corrections. Paul Watkins, Stamford, 1990. 
* Alan Orr Anderson, *Scottish Annals from English Chronicles.* D. Nutt, London, 1908.
* Marjorie Ogilvie Anderson, *Kings and Kingship in Early Scotland.* Scottish Academic Press, Edinburgh, revised edition 1980. 
* Dauvit Broun, "Giric, King of Picts" in John Cannon (ed.) *The Oxford Companion to British History.* Oxford University Press, Oxford, 1997. 
* Thomas Owen Clancy, "Scottish Saints and National Identities in the Early Middle Ages" in Alan Thacker & Richard Sharpe (eds), *Local Saints and Local Churches in the Early Medieval West.* Oxford University Press, Oxford, 2002. 
* A.A.M. Duncan, *The Kingship of the Scots 842&ndash;1292: Succession and Independence.* Edinburgh University Press, Edinburgh, 2002. 
* Hudson, Benjamin T., *The Prophecy of Berchán: Irish and Scottish High-Kings of the Early Middle Ages.* Greenwood, London, 1996.
* Alfred P. Smyth, *Warlords and Holy Men: Scotland AD 80&ndash;1000.* E.J. Arnold, London, 1984 (reprinted Edinburgh UP). 
* Ann Williams, Alfred P. Smyth & D.P. Kirby, *A Biographical Dictionary of Dark-Age Britain.* Seaby, London, 1991.
Ona Stiuart

**Ona** (, 1665 m. vasario 6 – 1714 m. rugpjūčio 1 d.) – Anglijos, Škotijos ir Airijos karalienė, valdžiusi 1702–1714 m. 1707 m. susijungus Anglijai ir Škotijai tapo pirmąja Didžiosios Britanijos karaliene. Ona – karaliaus Jokūbo II duktė ir paskutinė Stiuartų dinastijos valdovė.

## Biografija
Ona gimė jaunesniajam Karolio II broliui ir sosto įpėdiniui Jokūbui. Šis 1672 m. paskelbė priimantis katalikybę, dėl to neteko daugumos gyventojų palaikymo. Dėdės Karolio II nurodymu Ona ir jos vyresnioji sesuo Marija buvo užaugintos anglikonėmis. 1677 m. Marija ištekėjo už giminaičio protestanto Vilhelmo III Oraniečio. 1683 m. Ona ištekėjo už Danijos princo Jurgio. Didelės politinės reikšmės turėjo artimi Onos santykiai su vaikystės drauge Sara Čerčil – Molboro kunigaikščio Dž. Čerčilio žmona.

Sara įtikino Oną stoti į protestanto Vilhelmo Oraniečio, Nyderlandų štathalterio, pusę ir paremti 1688 m. Šlovingąją revoliuciją, per kurią Jokūbas II nuverstas nuo sosto. 1689 m. Teisių biliu Vilhelmas ir Marija paskelbti Anglijos karaliais, Ona – pirmąja eilėje į sostą. Nors seserys buvo artimos, netrukus tarp jų kilo nesutarimų ir jos atitolo. 1694 m. mirus Marijai, Vilhelmas, išvykęs iš Anglijos, atsisakė paskirti Oną regente.

Ona atėjo į sostą po Vilhelmo III mirties 1702 m. Iš pradžių ji buvo itin atsidavusi Anglikonų bažnyčiai. Ona netoleravo katalikų ir disenterių bei simpatizavo karaliaus valdžios šalininkams toriams. Dž. Čerčilis paskirtas vadovauti kariuomenei, kuri sėkmingai dalyvavo Ispanijos įpėdinystės kare. 1713 m. Ispanijos ir Didžiosios Britanijos susitarimas suteikė britams monopolinę teisę įvežti juodaodžius vergus į Ispanijos kolonijas. Remiantis asjentu, D. Britanija turėjo pristatyti po 4800 vergų per metus.

Nors Ona laukėsi 18 kartų, gyvi gimė tik penki vaikai, iš kurių ilgiau gyveno tik vienas. 1700 m. jam mirus, Ona neteko vilčių susilaukti įpėdinio. 1701 m. ji patvirtino Nuraminimo aktą, pagal kurį sosto įpėdiniu paskelbtas Jokūbo I palikuonis Hanoverio kurfiurstas protestantas Jurgis Liudvikas. Didžiosios Britanijos sostas perėjo Hanoveriams.

## Išnašos
### Pastabos

### Šaltiniai
Kyras I

**Kyras I** () – Elamo miesto Anšano valdovas, priklausęs ankstyvajai Achemenidų dinastijai. Jo valdymo metai nurodomi tarp 650 ir 601 m. pr. m. e., kitur – tarp 610 ir 585 m. pr. m. e. Anšano karaliaus Teispo sūnus.

VII a. pr. m. e. antroje pusėje valdė Anšaną ir galimai Parsumašą. Nors Kyras I 651 m. pr. m. e. parėmė Babilono karalių Šamašumukiną kovoje prieš Asiriją, tačiau 639 m. pr. m. e. Ašurbanipalo vadovaujami asirai privertė Kyrą tapti vasalu. Kyras I pasiuntė Ninevijon savo sūnų Aruką, kad šis sumokėtų duoklę.

## Šaltiniai